Ai grijă ce votezi și mai ales mergi la vot!
Azi sunt aleși 43.000 de consilieri, primari și președinți de consilii județene. 87 de miliarde de lei este bugetul administrației locale. Votul tău dictează cine va conduce orașul în care trăiești în următorii patru ani.
Este ziua în care se fac cele mai multe angajări la stat: sute de mii de candidați luptă pentru 43 de mii de locuri de primar, președinte de Consiliul Județean sau consilier.Adevărata miză este influența, un buget amețitor de gestionat și, bineînțeles, salariul garantat cel puțin patru ani.Administrația locală are aproape un sfert din bugetul general,adică 87 de miliarde de lei. Bani pe care îi adună în mare parte din impozitul pe salariul tău și taxele pe care le plătești.Așa că trebuie să te intereseze cine va fi primarul care administrează orașul în care vrei să trăiești mai bine.